દરમિયાન રામગોપાલ યાદવે ફરી એકવાર પોતાના ભાઈ મુલાયમસિંહ યાદવ પર નિશાન તાકતા જણાવ્યું હતું કે મુલાયમસિંહ યાદવને અખિલેશ યાદવની લોકપ્રિયતાથી ઈર્ષ્યા થઈ રહી છે. દરેક બાપ ઈચ્છતો હોય છે કે પોતાના દિકરાની પ્રગતી થાય, પરંતુ મુલાયમસિંહના કિસ્સામાં આવું નથી. સોમવારે આખો િદવસ રાજકીય ડ્રામા બાદ હવે સપામાં સુલેહ થવાના અણસાર દેખાઈ રહ્યા છે. આખો િદવસ ચાલેલા હાઈ વોલ્ટેજ ડ્રામા અને બેઠકોના દોર બાદ સપાના સુપ્રિમો મુલાયમસિંહ યાદવે પોતાનું ફરમાન સંભળાવી દીધું છે. સૂત્રોના જણાવ્યા અનુસાર સપા હવે સમાધાન અને સુલેહ તરફ આગળ વધી રહી છે. મુલાયમસિંહ યાદવે આદેશ જારી કરી દીધો છે કે સંગઠનની કમાન શિવપાલના હાથમાં રહેશે, પરંતુ ટિકિટો વહેંચવાની સત્તા અખિલેશ પાસે રહેશે. મુલાયમસિંહે એવું સ્પષ્ટ કર્યું છે કે ૨૦૧૭ની વિધાનસભાની ચૂંટણીમાં અખિલેશ યાદવ જ પક્ષનો ચહેરો રહેશે.